
היו"ר אברהם דיכטר:

שלום לכולם. טוב, אנחנו דנים בהצעת חוק שעברה קריאה טרומית, ואנחנו מכינים אותה לקריאה ראשונה. אני מזכיר לחברי הכנסת שהגיעו לכאן, הצעת החוק של חבר הכנסת אייל בן ראובן ורשימת חברי כנסת נוספים. אני מניח שהנושא הזה מצוי בידיכם. בבקשה, אייל.

איל בן ראובן (המחנה הציוני):

מהר מאוד נעבור לקריאת החוק, כי אני חושב שנעשתה פה עבודה רצינית על-ידי מירי והצוות עם הגופים. אני מזכיר רק שהחוק הזה בעצם תכליתו לכבד ולהוקיר את כל אלו שנושאים בעול המלחמה. ובניגוד לעבר שאלה היו בראש וראשונה חיילים, היום עולם המלחמה הולך ומתרחב, וכשכך צריך גם להוקיר וגם לתמרץ את האזרחים להיות רוצים ומוכנים להשתתף במאמץ המלחמה, ומכאן בעצם בא החוק הזה.

אני נותן פה דגש אחד, שמאוד מאוד הקפדנו עליו, שהמניע למהלך של אותות, תעודות, הוא משרד הביטחון, שר הביטחון. זה חשוב. גם נקפיד על כך, שאותות זה אותות, אבל מי שמקבל תעודות – אזרחים, אין טעם לתת להם תעודה שישימו את זה על החולצה הלבנה, ולכן הם יקבלו תעודה. בתעודה יהיו חתומים גם שר הביטחון וגם השר הרלוונטי המוביל. זה בעצם דגש מאוד מאוד חשוב. בתיקון, בעקבות הדיון הקודם, נתנו הרבה מקום גם לשרים, לראשי הארגונים, שהם בסופו של דבר אלו שמזמנים, אלו שעובדים. ולכן חשבנו שהדבר הזה הוא נכון. ואני מציע, מירי, שנעבור - - -

מירי פרנקל-שור:

נעבור להקראה ותוך כדי - - -

היו"ר אברהם דיכטר:

אולי יש מישהו שרוצה רגע להעיר הערה פרלימינארית, ככה לפני שאנחנו נכנסים ממש להצעה. יש מישהו? פעם ראשונה. כן, בבקשה, עידו.

עידו בן יצחק:

	מטרה

	1.
	חוק זה נועד להכיר בתרומתם של אזרחים שפעלו בשעת חירום למען ביטחון המדינה ותושביה, להוקיר את פועלם ולבטא את ההערכה שהציבור רוחש להם.

	הגדרות
	2.
	בחוק זה –  

	
	
	"ועדה מייעצת" – ועדה שהוקמה לפי סעיף 4;

	
	
	"חוק ההתגוננות האזרחית" – חוק ההתגוננות האזרחית, התשי"א-1951;

	
	
	"חוק העיטורים" – חוק העיטורים בצבא הגנה לישראל, התש"ל-1970;

	
	
	"חוק שירות עבודה בשעת חירום" – חוק שירות עבודה בשעת-חירום, התשכ"ז-1967;

	
	
	"סיוע אזרחי" – סיוע ישיר למערך השדה של צבא הגנה לישראל, סיוע להתגוננות האזרחית או סיוע ישיר אחר לאוכלוסייה;

	
	
	"שירות חירום" – שירות עבודה לפי הוראות פרק ד' לחוק שירות עבודה בשעת חירום, למעט לפי סעיף 16ב לחוק האמור;

	
	
	"השר" – שר הביטחון.

	אותות הוקרה ותעודות הוקרה אזרחיים
	   3.
	קבע השר אות מערכה לפי סעיף 7 לחוק העיטורים, רשאי הוא בהמלצת הוועדה המייעצת ובאישור ועדת החוץ והביטחון של הכנסת, לקבוע אותות הוקרה או תעודות הוקרה חתומות על-ידי השר לאדם או לקבוצות של בני-אדם, כמפורט להלן, שיוענקו על-ידי השרים המפורטים. 


היו"ר אברהם דיכטר:

הייתי רוצה רגע לשמוע פה, כי האבחנה שאתה עושה זה אות הוקרה או תעודות הוקרה. זאת אומרת, יכול לקבל מישהו רק זה או זה.

עידו בן יצחק:

נכון, מה שהוחלט.

היו"ר אברהם דיכטר:

מישהו רוצה להתייחס?

אורן אברהם:

אורן, ראש ענף משטר ומשמעת. יש פה את ההבדל בין אות מערכה לאות הוקרה. אות מערכה זה הצבאי לחיילים, כל המשרתים. ויש את אות ההוקרה. זה מה שאני מבין מפה. 

ישי יודקביץ:

אנחנו יוצאים מההגדרה של - - -

היו"ר אברהם דיכטר:

ההערה של אורן, למרות שאני מכיר אותו רק עם כובע, ההערה היא מאוד נכונה. האם בטרמינולוגיה ירדנו מהמושג אות מערכה? אני שואל את המציע, מציעים, בשם המציעים.

איל בן ראובן (המחנה הציוני):

אות מערכה - - -

היו"ר אברהם דיכטר:

הנוסח פה מדבר על אות הוקרה. אומר אורן: המציאות היא שקוראים לזה אות מערכה. אז אני לא יודע אם אות מערכה זה המושג - - -

אורן אברהם:

המונח הצבאי של ניהול המערכה – בפקודה הצבאית, פקודת המטכ"ל, ניתן אות מערכה על מלחמה, מערכה או קרב.

ישי יודקביץ:

אני מבין את הרעיון של הייעוץ המשפטי של הוועדה. הרעיון הוא אולי לעשות לגבי גופים שהולכים עם מדים, אתם רוצים שיהיה אותו דבר, אות המערכה.

היו"ר אברהם דיכטר:

לא, אני לא שמה. דווקא בהיבט היותר בסיסי, האם השינוי במונח, ואני לא יודע אם באמת התכוונתם לזה, מה שמוצע כאן זה לקחת את המונח אות המערכה ולהמיר אותו באות הוקרה. אומר אורן, סליחה שאני מתרגם אותך, אבל זה נשמע לא טוב.

אורן אברהם:

לא, דווקא אני חושב שזה חשוב, לשמור את ההפרדה הזאת, הצבאי והאזרחי.

היו"ר אברהם דיכטר:

לא, עזוב רגע, אין עכשיו תעודה. ההמרה מאות מערכה לאות הוקרה, אם אני מבין נכון, היא צורמת לך.

אורן אברהם:

לא, לי זה לא צורם. לנו נשאר אות מערכה.
אריאל סיזל:
לנו יש קושי עם הדבר הזה. לבט"פ.

היו"ר אברהם דיכטר:
נציג צה"ל אומר: אתם הוועדה מציעים לרדת מהמושג אות מערכה ולהמיר אותו באות הוקרה. הוא אומר: זה בעיה שלכם, אנחנו, צה"ל, רוצים אות מערכה. אמת?

אורן אברהם:
אני חושב שהם משמרים פה גם את זה וגם את זה.

היו"ר אברהם דיכטר:
בוא נשמע מאייל בן ראובן. בכל אופן, הוא היה - - -

איל בן ראובן (המחנה הציוני):
ההערה היא חשובה. ואני חושב שאנחנו צריכים כמה שפחות לעשות הבחנות. ובמקומות שצריך לעשות, אז עשינו את ההבחנה.

קריאה:
של התעודה.

איל בן ראובן (המחנה הציוני):
לכן אני מציע לקרוא לכול תעודות ואותות מערכה. מדוע? כי כל הדבר הזה יקרה בעקבות מערכה, הוא לא יקרה סתם בעניין הזה. ההערה, טוב שהיא עלתה, כי אני לא כל כך שמתי לב למינוח הזה, ואני חושב - - -

היו"ר אברהם דיכטר:
זה היתרון של מי שמשרת הרבה בצבא.

איל בן ראובן (המחנה הציוני):
משרת הרבה. אני כבר כנראה זקן. אות מערכה לדעתי זה המינוח.

היו"ר אברהם דיכטר:
מישהו רוצה לומר בהקשר הזה הערה שונה?

איל בן ראובן (המחנה הציוני):
יש איזה הערה לכם?

אריאל סיזל:
בכל מקרה, הגופים שלנו יהיו זכאים לקבל אותות מערכה, כפי שעידו ציין.

איל בן ראובן (המחנה הציוני):
מערכה. כולם מערכה. כולם השתתפו באותה מערכה, ולכן אין פה בעניין הזה, לפי דעתי.

דרור גרנית:
עידו, שתי נקודות קצרות שהציקו לי רגע בעת הקריאה עכשיו. בעניין סעיף 3, סעיף 3 מדבר על "קבע השר", שזה כמובן בתקנות או בחקיקת משנה כלשהי. ואז "לאדם"? זה לא יכול להיות לאדם בקביעה בחקיקת משנה, זה צריך להיות לקבוצות. משהו שמה - - -

עידו בן יצחק:
זה מבוסס על הנוסח הקיים של חוק העיטורים.

דרור גרנית:
שכאילו אנחנו מייצרים נורמה, "קבע השר" זה כאילו יהיה בנורמה. ואז זה לאדם, ואז הנורמה היא לא ספציפית. ונורמה היא לא פר אדם, היא פר קבוצה.

מירי פרנקל-שור:
מה זה היא פר אדם? - - -

דרור גרנית:
לא, אבל זה לא הנורמה. לא יקבעו תקנות – אנחנו עושים תקנות ונותנים לפלוני. יקבעו תקנות שאומרות: אנחנו נותנים לאנשים שהשתתפו במערכה בתנאים X, Y, Z, נכון? זאת אומרת, יש פה משהו קצת – שזה דבר אחד שהציק לי קצת.
היו"ר אברהם דיכטר:
למה? נניח שהגיע תושב חו"ל, לא ישראלי. מסיבה כלשהי הוא חריג.

דרור גרנית:
אז אפשר לקבוע לחריגים. שוב, אז זו קבוצה.

היו"ר אברהם דיכטר:
ואז לאדם. אתה רוצה לשמר את היכולת הזו גם לבודדים.

ישי יודקביץ:
בלבנון השנייה היו לנו פילנתרופים.

היו"ר אברהם דיכטר:
ודאי.

מירי פרנקל-שור:
דרור, התיבה הזו מופיעה בסעיף 7א רבתי לחוק העיטורים המקורי. בכוונה לא סטינו אלא ניסינו להיצמד מה שיותר לחוק המקורי. אני מציעה שנשאיר את זה בינתיים בהתאם ללשון החוק המקורי, ולקראת הקריאה השנייה והשלישית, אם אנחנו רוצים לשנות, צריך גם להבין מה יהיה השינוי ב-7א.

דרור גרנית:
כן. הבנתי קודם מה מציק לי.

מירי פרנקל-שור:
אני לא בטוחה שהבנתי.

דרור גרנית:
מה שמציק לי זה עיקרון הכלליות של הדין, כי אם אנחנו קובעים נורמה ואנחנו מדברים על נורמה בתקנות או בחקיקת משנה, אז זה לא יכול להיות קביעה לפלוני ספציפי. יכול להיות שזה קצת - - - משפטי כזה דקדקני. זה דבר ראשון.

דבר שני, אני חושב שלהגדרה של "סיוע אזרחי", כתוב שמה: או סיוע ישיר אחר לאוכלוסייה. ואז השאלה: אם לא צריך גם את זה, זה כאילו נורא רחב.
מירי פרנקל-שור:
איפה, בפסקה 3?

דרור גרנית:
לא, חזרתי אחורה ל-2 רגע, בהגדרה של "סיוע אזרחי" – סיוע ישיר אחר לאוכלוסייה. אולי כדאי למקד את ההגדרה הזאת או לדייק אותה באיזשהו אופן – סיוע ישיר אחר שייקבע בתקנות, סיוע ישיר אחר - - -

קריאה:
העתקנו את זה גם מתקנות - - -

דרור גרנית:
לא יודע. כאילו, האם יש איזושהי דרך לדייק את האמירה הזאת?

מירי פרנקל-שור:
נצטרך לקראת הקריאה השנייה והשלישית לראות, האם אנחנו ממשיכים להיצמד לתוכן התקנות שהיו, או אנחנו מתחילים לסטות? והשאלה, מה המשמעות. כרגע התפיסה, נצמדנו כמה שיותר לחוק - - -

דרור גרנית:
כן, אני ער לזה. אני רק אומר - - - 

ישי יודקביץ:
תקנות לבנון השנייה שם נתנו מספיק אופציות. אפשר לקחת משם רעיונות.

דרור גרנית:
בסדר. זהו, סליחה ש - - -

איל בן ראובן (המחנה הציוני):
אוקיי. הלאה.

היו"ר אברהם דיכטר:
טוב, מערכה שינינו.

מירי פרנקל-שור:
כן, גם אות מערכה וגם תעודת מערכה. אייל, אני רק רוצה לשאול, בהתאם למה שאמרת, תעודות ההוקרה חתומות על-ידי השר, ואמרת שאתה רוצה שהתעודה תהיה חתומה על-ידי השר והשר הממונה על הארגון.
איל בן ראובן (המחנה הציוני):
כן.

מירי פרנקל-שור:
כן? אוקיי, פשוט כי כאן כתוב רק: חתומה על-ידי השר. בסדר גמור. איפה הפסקנו?

עידו בן יצחק:
אני מתחיל עכשיו פסקה (1).

	
	
	
	(1)
עובדים ומתנדבים בארגון עזר כהגדרתו בחוק ההתגוננות האזרחית, למעט הרשות הארצית לכבאות והצלה, על-ידי – פה זה שתי חלופות – או על-ידי השר או השר הממונה על ארגון העזר. 


קריאה:
איפה מירי? היא הייתה בחדר הרגע.

קריאה:
היא הייתה פה, היא יצאה לשנייה.

מירי פרנקל-שור:
אז תיכף נחזור לזה.

עידו בן יצחק:
	
	
	
	(2)
מי שגויס לשירות חירום עקב המערכה – על ידי שר העבודה, הרווחה והשירותים החברתיים; 

	
	
	
	(3)
עובדים ומתנדבים בארגונים שלקחו חלק יוצא דופן במאמץ המלחמתי או בסיוע האזרחי – לפי המלצת הוועדה המייעצת על ידי השר הממונה על הארגון;

	
	
	
	(4)
האנשים והקבוצות המפורטים להלן – על ידי השר:

	
	
	
	
	(א)
אדם שאינו נמנה עם אחת הקבוצות המנויות בפסקאות (1) עד (3), שלקח חלק יוצא דופן במאמץ המלחמתי או בסיוע האזרחי, לפי המלצת הוועדה המייעצת;

	
	
	
	
	(ב)
רכזי ביטחון שוטף צבאיים ביישובים שקבע השר לעניין זה;

	
	
	
	
	(ג)
עובדים בשירות צבא הגנה לישראל, לפי המלצת הוועדה המייעצת.


מירי פרנקל-שור:
מירי, הערתם לגבי פסקה (1) – עובדים ומתנדבים בארגון עזר – העליתם את הבקשה, שמי שיעניק את האות או את התעודה זה יהיה שר הביטחון ושר הבריאות.

מירי כהן:
כן, ההצעה שלנו הייתה לעשות איזשהו מדרג. אמרנו: מבחינתנו מקובל שאכן חיילים, דינם שונה, מי שהיה בשדה הקרב וכו', כבר נמצא, מקבל איזה מעמד אחר. אמרנו שצריך להיות מדרג. כלומר, יש כאן כמה קבוצות מעבר לחיילים. יש כוחות עזר, אם מדברים על מד"א, כיבוי, משטרה, שהם נמצאים גם בשדה קרב, שדה הקרב האזרחי, אבל הם נמצאים. כלומר, דינם כמו דינם של אחרים, שגם הם עושים עבודה חשובה, ואני לא מקלה ראש. ואנחנו מדברים גם על אנשי מחשוב ואנשים כמוני, ואני לא יודעת מה אחרים, שגם הם נותנים יד ועוזרים בשעה הזאת שאני אומרת שהוגדרה. אבל אני אומרת: לראות אותם בדיוק באותה מידה, כמו אלה שרצו עכשיו לחלץ את הפצועים, ויצאו בכל המצב, אני לא יודעת מה, שמסכנים את החיים שלהם, חשבנו שיש מקום לעשות איזשהו מדרג ואיזושהי הבחנה.

ומה שהצענו, בהצעה שלנו, לעשות שלושה מדרגים: שר הביטחון, חיילים וכו', זה מקובל; המדרג השני זה כוחות עזר – מבחינתנו זה מד"א, משטרה וכיבוי שידברו הם, אבל מבחינתנו אלה שיוצאים לאירועים עצמם, לתת להם מדרג, ובעצם שיהיה שר הבריאות עם שר הביטחון; והכוחות הנוספים, כל אותן הקבוצות הנוספות שדיברתם עליהם, שזה יהיה רק השר הרלוונטי. 
ואז עשינו כאן שלושה מדרגים שנראים לנו יותר הגיוניים. זאת הייתה ההצעה שלנו. כמובן לאפשר לשר הרלוונטי, כלומר מבחינתנו שר הבריאות, לתת את האותות לקבוצות ולגורמים ולאנשים שאכן סייעו בשעת המערכה.

מירי פרנקל-שור:
זאת אומרת, מה שאת מציעה בפסקה (1), היות שמד"א מוכר כארגון עזר, מי שיעניק לו את התעודה או את האות יהיה שר הביטחון ושר הבריאות. זה בפסקה (1).

מירי כהן:
נכון.

מירי פרנקל-שור:
לעומת פסקה (3), שלמשל ארגון "הצלה", שאינו מוכר כארגון עזר - - -

מירי כהן:
או קופת-חולים, או whatever, לא משנה מי.

מירי פרנקל-שור:
ארגון, אני מחפשת אקוויוולנטי למד"א, זה "הצלה", יהיה רק שר הבריאות, כיוון שהוא לא מוכר כארגון עזר, ואת עושה את ההבחנה.

מירי כהן:
שוב אני אומרת: אני לא מפרידה בינו לבין גורמים נוספים במערכת הבריאות, שגם הם נתנו יד - - -

היו"ר אברהם דיכטר:
לא, אני חושב שאנחנו קצת מבלבלים פה, וטוב שהייתה הבחנה קודם לכן, לא היית פשוט, התחלנו עם תעודת הוקרה וסיימנו עם תעודת מערכה. מה שאת מציעה זה תעודת הוקרה. החוק הזה לא עוסק בנושא של תעודות הוקרה. שר הבריאות יכול להעניק תעודות הוקרה לכל מי שהוא סבור שמין הדין והצדק להעניק לו תעודת הוקרה. חתומה על ידו, הוא יכול לנסח, הוא לא צריך את הוועדה בשביל זה. אי-אפשר ששר הבריאות יעניק תעודת מערכה. התעודות שהוועדה עכשיו דנה בהצעת החוק הן תעודות חתומות על-ידי שר הביטחון והשר הממונה.

מירי כהן:
זה בסדר.

היו"ר אברהם דיכטר:
זה משהו אחר. מה שאת מציעה זה משהו שהצעת החוק לא עוסקת, והוועדה גם היא לא עוסקת בזה.

איל בן ראובן (המחנה הציוני):
זה נותן מענה למה שהיא רוצה. מה שאמרת עכשיו, לדעתי מצוין פה בצורה מאוד - - -

מירי פרנקל-שור:
- - - אבל השאלה אם זו הענקה של האות. 

איל בן ראובן (המחנה הציוני):
תראו, אני מציע להיות גם ריאליים בעניין הזה. לא נגמור מלחמה, ושר הביטחון עכשיו ילך לכל מדינת ישראל ויעניק את התעודות החשובות האלה בעניין הזה. לכן קבענו גם לגבי השר לביטחון הפנים. שר הביטחון מתחיל את המהלך, הוא נותן את האישור לאותות, הוא חתום על כל האותות שאנחנו נותנים. השר האחראי, השר ארדן, מחר יש מלחמה - - - לאנשי המשטרה, בסופו של דבר מי שייתן בפועל בטקס, מי שיעניק את התעודה זה השר הרלוונטי.
ישי יודקביץ:
אני חושב שצריך להבחין בין אקט החתימה באמת על התעודה, שכאן שר הביטחון ייתן את חתימתו, לבין אקט ההענקה עצמו.

איל בן ראובן (המחנה הציוני):
נורא פשוט: שר הביטחון הוא האינסטנציה שנותנת אות מערכה, נקודה, בעניין הזה. האם הוא לוחץ את היד לכל אחד?

מירי פרנקל-שור:
הוא מחולל - - -

איל בן ראובן (המחנה הציוני):
הוא מחולל את כל המהלך.

קריאה:
ההענקה המשותפת היא מסורבלת. אני מציע שאת ההענקה יהיה השר האחראי - - -

איל בן ראובן (המחנה הציוני):
כי אחרת נגיע לסיטואציה שלא תוכל לקרות בסוף במציאות, היא לא תקרה.

קריאה:
הענקה זה משהו אחר.

איל בן ראובן (המחנה הציוני):
לכן אני חושב שיש פה מענה, והמענה שניתן פה הוא גם למד"א, הוא לכולם.

מירי פרנקל-שור:
זה השר הממונה לארגון.

איל בן ראובן (המחנה הציוני):
הוא השר הממונה.

קריאה:
שיעניק את זה בפועל.

מירי פרנקל-שור:
- - - לפרוטוקול: השר הממונה על הארגון.

עידו בן יצחק:
אוקיי. 

	ועדה מייעצת
	4.
	(א)
השר ימנה ועדה של שלושה חברים, שתייעץ לו בכל הנוגע להענקת אותות – זה צריך להיות אותות מערכה – או תעודות מערכה לפי סעיף 3, ואלה חבריה:

	
	
	
	(1)
עובד בכיר במשרד הביטחון, והוא יהיה היושב ראש; 

	
	
	
	(2)
נציג מפקד פיקוד העורף;

	
	
	
	(3)
נציג ציבור;

	
	
	(ב)
הודעה על הרכב הוועדה ומענה תפורסם ברשומות.

	
	
	(ב1)       בטרם תקבל הוועדה החלטה לגבי ארגון מסוים, תשמע הוועדה את עמדת השר הממונה על אותו ארגון;

	
	
	(ג)
הוועדה תקבע את סדרי עבודתה ככל שלא נקבעו בחוק זה או לפיו.


ישי יודקביץ:
אנחנו מציעים להחליף את נציג פיקוד העורף בנציג רשות החירום הלאומית. לרשות החירום הלאומית יש מערך שלם של עבודה מול המגזר השלישי. יש תחום שלם ברשות החירום הלאומית שעוסק בנושא של ההתנדבות של המגזר השלישי, בחיבור עם משרד העבודה והרווחה, ואני חושב שהם הגוף המתאים יותר. אני מציע להוציא את צה"ל מהוועדה המייעצת הזאת. הפיקוד, יש לו אומנם את מחלקת האוכלוסייה ויש שם את הנושא הזה, אבל אני חושב שלא צריך להטריד - - -
איל בן ראובן (המחנה הציוני):
זאת עמדת פיקוד העורף?

אורן אברהם:
אנחנו מתואמים. אנחנו רוצים לשמר את זה שאנחנו מתעסקים ב - - -

מירי פרנקל-שור:
פיקוד העורף – יש לו תפקיד, הוא בעצם נותן את ההנחיות לכל המגזר האזרחי, הוא מי שמפעיל ברשויות המקומיות. רח"ל יכול להיות עובד משרד הביטחון והוא יכול גם להיות היושב-ראש.
ישי יודקביץ:
לא, אסביר.

מירי פרנקל-שור:
פיקוד העורף הוא גם הג"א.

ישי יודקביץ:
הנושא של חלוקת אותות ועיטורים למי שהם לא חיילים במשרד הביטחון – אני מדבר על אותות מהקוממיות, דרך התשה וכאלה – מצוי באגף למשאבי אנוש. כנראה המשנה למנכ"ל יהיה ראש הוועדה המייעצת של השר, והמשנה למנכ"ל או ראש אגף משאבי אנוש יהיה ראש הוועדה. ואנחנו חושבים שרח"ל יותר טובים לעניין הזה, התשומות של רח"ל לעניין של אנשים שהתנדבו למאמץ, לרח"ל יש database טוב, יש להם פעילות מוסדרת והם בנו פעילות מוסדרת בנושא של המגזר השלישי, ואני חושב שהם יותר מתאימים לעניין הזה.

קריאה:
- - - "צוק איתן".

ישי יודקביץ:
גם ב"צוק איתן".

מירי פרנקל-שור:
לפיקוד העורף יש שני כובעים: הוא גם פיקוד העורף והוא גם הג"א. אתה מוציא את הג"א מהתמונה? הג"א הוא ממש לבנת היסוד - - -

היו"ר אברהם דיכטר:
ישי, מה הבעיה? תגיד לנו רגע מה הבעיה. אני מרגיש – תגיד מה הבעיה: צה"ל לא רוצה שיהיה נציג שלו, כדי שלא יקבל החלטות לגבי מי שלא בצבא?

ישי יודקביץ:
לא, צה"ל אומר: זה חוק של אזרחים.

היו"ר אברהם דיכטר:
תגיד את הרגישות, את הצבע - - -

אורן אברהם:
אנחנו מעדיפים לשמר את הנושא הזה. רח"ל זה גוף שגם נתן פתרון ב"צוק איתן".

היו"ר אברהם דיכטר:
עזוב מי כן. תגיד: למה לא פיקוד העורף? מה מפריע לצה"ל שנציג פיקוד העורף בוועדה הזאת?

אורן אברהם:
אנחנו מעדיפים להתעסק, כשסיימנו את הנושא של הצבא, את אות המערכה, שזה המחולל של כל הדברים האלה – לסיים פה. אם ירצו אותנו כ - - -

איל בן ראובן (המחנה הציוני):
- - - רוב העבודה שלכם היא מול אזרחים, אתם שומרים על האזרחים. ואני חושב שגם האזרחים שמחים לשמוע – כל המערכה הם שמעו את פיקוד העורף, הם לא שמעו את רח"ל. מי שדיבר איתם, מי שהודיע להם, מי שהיה אצלם בבתים, זה פיקוד העורף לעניין הזה.

קריאה:
גם זה צפוי להשתנות - - - כזו או אחרת.

איל בן ראובן (המחנה הציוני):
אני חושב שזה הרבה יותר הגיוני, גם מבחינת הצבא - - -

אורן אברהם:
מבחינתנו זה לא סעיף קריטי.

מירי פרנקל-שור:
נציג הג"א.

ישי יודקביץ:
תראה, זה לא סעיף קריטי. רח"ל ביקשו להשתלב בוועדה הזאת. באמת, יש להם מערך שלם של עבודה מול המגזר השלישי, הם פיתחו באמת תורת עבודה מול המגזר השלישי באירועי חירום וב"צוק איתן", כמו - - -

מירי פרנקל-שור:
אבל אנחנו לא מדברים כאן על המגזר השלישי. הוא חלק מכל האוכלוסייה שתילקח בחשבון.

דרור גרנית:
לא, אבל ביתר שאת. צריך לקחת בחשבון שרח"ל בעצם – שוב, הצעת החוק הממשלתית עוד לא הגיעה לשולחנה של הכנסת ושולחנה של הוועדה, אבל יש בקנה הצעת חוק ממשלתית, שמכוננת את רח"ל ומקימה אותה ובונה את תפקידיה וכוחותיה וסמכויותיה וכדומה.

איל בן ראובן (המחנה הציוני):
במסגרת חוק העורף?

דרור גרנית:
כן.

ורח"ל אמורה להיהפך לשחקן המרכזי, שעושה את התפעול הזה, בעיקר מול - - -
קריאה:
ועם יהיו ארבעה?

מירי פרנקל-שור:
אני מבינה מה שאתם אומרים. לפיקוד העורף יש שני כובעים. רח"ל לא מחליפה את הג"א, רח"ל משלימה את הג"א. אז עכשיו השאלה היא: אם אתם רוצים במקום פיקוד העורף - - -

קריאה:
אז שיהיו ארבעה חברים.
איל בן ראובן (המחנה הציוני):
אנחנו לא רוצים להגדיל.

מירי פרנקל-שור:
אנחנו ממש לא רוצים להגדיל. אז השאלה היא: האם אתם רוצים שעובד משרד הביטחון, שהוא יהיה היושב-ראש, אפשר לעגן את רח"ל, נציג רח"ל?

קריאה:

לא, אתם תשימו את מי שאתם רוצים.

מירי פרנקל-שור:
ובמקום פיקוד העורף נכתוב הג"א.

איל בן ראובן (המחנה הציוני):
לא, לא הג"א. הג"א זה מושג היום שאף אחד לא יודע מה זה.

מירי פרנקל-שור:
חוק ההתגוננות האזרחית מדבר על ראש הג"א. מפקד פיקוד העורף – יש לו שני כובעים: הוא מפקד העורף שכפוף לרמטכ"ל, והוא ראש הג"א שהוא כפוף לשר הביטחון. זה אותו בן-אדם.

אורן אברהם:
אחד זה כובע, השני זה כומתה.

איל בן ראובן (המחנה הציוני):
תראו, אני מציע, בואו נישאר כרגע עם העורף. תחשבו על זה, יש לנו עוד דיונים בשנייה והשלישית. אני אומר לכם: זה קצת מצחיק אותי שאנחנו כל פעם מגיעים - - - הזה, ופתאום זה הופך להיות - - - אם יהיו שם שלושה חברים, ארבעה חברים בוועדה הזאת. זה לא כל כך חשוב. לא, הוועדה היא חשובה, אבל קבענו פה. בוא נשאיר את זה כרגע על פיקוד העורף ונתקדם, כמובן שנתקן את זה. הלאה.
הילה קפלן רענן:
הילה רענן, משרד העבודה. אנחנו מבקשים שבוועדה המייעצת יישב גם המפקח הכללי לכוח אדם בשעת חירום. מהסיבה שבעצם שר העבודה הוא זה שמגייס את המשק האזרחי בשעת חירום. ויש לנו בערך 9,000 מפעלים חיוניים, אגב זה כולל את הג"א ומד"א. זאת אומרת, הם גם נחשבים מפעל חיוני שאפשר להפעיל אותו בשעת חירום. והוא בעצם אחראי לכל הריתוק המשקי של המשק. אני חושבת שחשוב מאוד שתישמע עמדתו של שר העבודה בנושא הזה.
איל בן ראובן (המחנה הציוני):
ההנחיה פה מדברת קודם כול שעמדה תישמע - - -

הילה קפלן רענן:
כן, אבל כשיש 9,000 מפעלים, בוא נחשוב שיש עכשיו מערכה בכל ישראל – 9,000 מפעלים, עם כל הכבוד.

איל בן ראובן (המחנה הציוני):
- - - 

הילה קפלן רענן:
9,000. זה כמות מטורפת.

קריאה:
9,000 מפעלים.

הילה קפלן רענן:
מפעלים. אפשר לרתק כמות מטורפת של אנשים. אני חושבת שלהתייחס לשר העבודה כמו לכל שר אחר, או עם כל הכבוד, נציג פיקוד העורף או ארגונים מסוימים, זה כמות מטורפת של אנשים, וראוי ששר העבודה או נציג שלו יישבו בוועדה הזאת.

מירי פרנקל-שור:
קיימנו - - - אתמול.

הילה קפלן רענן:
נכון, קיימנו על זה דיון אתמול.

מירי פרנקל-שור:
אני מציעה שבעיקרון יישאר ההרכב כפי שמוצע בהצעת החוק - - - אבל כאשר מדובר בעניין של הוצאת צווי החירום - - - כשעושים את חתך הרוחב במשק, במקום נציג הציבור יהיה נציג שר העבודה. אני לא יודעת אם התפקיד מעוגן בחקיקה - - -

הילה קפלן רענן:
בוודאי. הוא מעוגן בחוק שירות עבודה בשעת חירום.

מירי פרנקל-שור:
מעוגן בחוק שירות עבודה בחירום. אז זה טוב. כאשר דנים בנושא הזה, במקום נציג ציבור יבוא נציג – איך קוראים לו?

הילה קפלן רענן:
המפקח הכללי על כוח אדם בשעת חירום.

קריאה:
לא, אבל למה? למה לא להרחיב את - - -

איל בן ראובן (המחנה הציוני):
תראו, אני מזכיר לכם איפה החוק הזה התחיל בכלל, מהסיפור של האזרחים.

הילה קפלן רענן:
זה בדיוק הנושא.

איל בן ראובן (המחנה הציוני):
לא, אני מצדיק, אני מחזק אותך, זה בסדר. אוקיי, אז נוסיף את - - - בסדר, הלאה. 
עידו בן יצחק:
סעיף 5 – זכאי שנפטר.

קריאה:
- - - רוצה לומר משהו.

מאיר אסרף:
כן. שמי מאיר אסרף, אני מייצג את ארגון עובדי צה"ל. האזרחים עובדי צה"ל מועסקים על-ידי צה"ל באופן ישיר, חל עליהם חוק השיפוט הצבאי, והם מקבלים היום אותות מערכה. היינו רוצים לשמר את המצב הקיים, לפחות לגבי מי שחל עליו - - -

מירי פרנקל-שור:
- - - (4)(ג).

ישי יודקביץ:
אתה רוצה את אות המערכה הצבעוני הזה?

מאיר אסרף:
או מערכה או תעודה, איך שתרצה, אבל אנחנו רוצים לקבל את אותו אות שמקבל לובש מדים, מהסיבה הפשוטה שעלינו חל חוק השיפוט הצבאי, אזרח עובד צה"ל ממלא את תפקידו בזמן חירום. הוא לא עושה את זה מכוח צו שמוציא משרד העבודה, הוא עושה את זה מכוח חוק השיפוט הצבאי. הוא גם לפעמים נאלץ לאחוז נשק תוך כדי שהוא עושה את זה. 

ולכן ראוי שהוא יקבל את אותו אות, כמו שמקבל חברו לובש המדים. מה גם שיש מודלים של חזרה לשירות, שאנחנו עובדים עליהם כרגע יחד עם משרד הביטחון, שיכולים להצדיק את הנושא הזה של להעניק להם תעודה שתשקף את אות המערכה, ולא אות אזרחי שלא ישתקף אם הם יחזרו לשירות למשל.
אורן אברהם:
זו עמדת הרמטכ"ל גם שהייתה.

מירי פרנקל-שור:
לא שינינו שום דבר מהמצב המשפטי הקיים.

מאיר אסרף:
הבהרה חשובה, גברתי.

קריאה:
זהו?

מירי פרנקל-שור:
זהו.

מאיר אסרף:
תודה.

דרור גרנית:
לא, מה זאת אומרת? אבל אם יש כפל? הרי אתה מייצר כפל.

עידו בן יצחק:
למה?

דרור גרנית:
כי אתה מייצר סמכות גם פה.

עידו בן יצחק:
אבל אני לא מייצר סמכות גם פה, כי אני מבטל את הסמכות שם.

קריאה:
נכון. מבטלים שם.

עידו בן יצחק:
אז זה מחליף.

איל בן ראובן (המחנה הציוני):
הלאה.

עידו בן יצחק:
	זכאי שנפטר
	5.
	אדם שזכאי לאות מערכה או לתעודת מערכה לפי חוק זה שנפטר לפני הענקת האות, יימסר האות לשאר בשרו הקרוב ביותר, לפי הסדר:

	
	
	(1)
בן זוגו;

	
	
	(2)
בניו ובנותיו;

	
	
	(3)
הוריו;

	
	
	(4)
אחיו ואחיותיו;

	
	
	(5)
אחי הוריו ואחיותיהם.

	זכאי שנפטר שהוא נפגע פעולת איבה
	  6.
	אין בהוראות חוק זה כדי לגרוע מהוראות חוק התגמולים לנפגעי פעולות איבה, התש"ל-1970.

	תחולת הוראות
	7.
	הוראות סעיף 8 ו-12 עד 16 לחוק העיטורים יחולו גם על אות מערכה לפי חוק זה, בשינויים המחויבים.


מירי פרנקל-שור:
רק למען הפרוטוקול, סעיף 8 לחוק - - -

היו"ר אברהם דיכטר:
לא הבנתי, פה כתבתם אות מערכה, שזה - - - 

עידו בן יצחק:
חזינו מראש מה תהיה החלטת הוועדה.

קריאה:
זה משתנה תוך כדי.

מירי פרנקל-שור:
סעיף 8 מדבר על שיקול דעת להעניק עיטור, כשעיטור זה עיטור הגבורה, עיטור העוז ועיטור המופת. כלומר, השאלה אם אנחנו צריכים את זה. 12 מדבר על ענידה, ששר הביטחון רשאי להתקין תקנות בדבר אופן ענידת התג. 13 מדבר על מי פסול להענקת האות. 14 מדבר על איסור הייצור והשימוש – לא ניתן להשתמש בזה לפרסומת מסחרית וכו'. 15 – מי שעושה את הפעולות האלה, מדובר בעונשין. ו-16 – לא ניתן לעקל את האות. הלאה.
עמר בר-לב (המחנה הציוני):
מה זה 15, 16?

עידו בן יצחק:
זה מה שעכשיו מירי הקריאה.

עמר בר-לב (המחנה הציוני):
לא, זה דברים נוספים.

עידו בן יצחק:
לא, הסעיף אומר: סעיפים מחוק העיטורים שיחולו גם על - - -

עמר בר-לב (המחנה הציוני):
אה, אוקיי.

עידו בן יצחק:
	תיקון חוק העיטורים בצבא-הגנה לישראל

	  8.
	בחוק העיטורים בצבא-הגנה לישראל, התש"ל–1970 –

	
	
	(1)
בסעיף 7 – 

	
	
	
	(א)
בסעיף קטן (א), במקום הרישה עד "שירותי הביטחון הממלכתיים," יבוא "אותות לציון השתתפותו של חייל";

	
	
	
	(ב)
אחרי סעיף קטן (ג) יבוא:

	
	
	
	
	"(ג1)
קבע שר הביטחון אות מערכה לפי סעיף זה, יעניק ראש הממשלה או מי שהסמיך לכך אותות מערכה או תעודות הוקרה לעובדי שירות הביטחון הכללי והמוסד למודיעין ולתפקידים מיוחדים, לפי תנאים שקבע, באישור הממשלה.";

	
	
	(2)
סעיף 7א – יימחק.


מירי פרנקל-שור:
טוב, יש פה נציג משרד ראש הממשלה? אז רק נעדכן לפרוטוקול, שאנחנו חוזרים להסדר שקיים בחוק העיטורים - - - מכיוון שעדיין לא התקבלה עמדת ראש הממשלה לעניין. אנחנו חוזים שלא תהיה שום בעיה, אבל כל עוד שאין החלטת ראש ממשלה בעניין, לא נעגן את ההסדר החדש.
איל בן ראובן (המחנה הציוני):
זה לגבי השב"כ והמוסד.

מירי פרנקל-שור:
זה רק לגבי השב"כ והמוסד.

עידו בן יצחק:
יתר הסעיפים, המשמעות שלהם: השוטרים והסוהרים עוברים לחוק שמיד נגיע אליו, והאזרחיים – בעצם הסעיף מבוטל, כי אנחנו עושים את כל - - - החדש.
איל בן ראובן (המחנה הציוני):
הלאה.

עידו בן יצחק:
	תיקון חוק העיטורים במשטרת ישראל ובשירות בתי הסוהר

	   9.
	בחוק העיטורים במשטרת ישראל ובשירות בתי הסוהר, התשל"ב–1972, אחרי סעיף 11 יבוא:

	
	
	"אותות מערכה 
	11א.
	קבע שר הביטחון אות מערכה לפי סעיף 7 לחוק העיטורים בצבא-הגנה לישראל, התש"ל–1970, יעניק השר לביטחון הפנים או מי שהוא הסמיך לכך אותות מערכה או תעודות מערכה – נתקן גם פה – לשוטר, למתנדב במשטרת ישראל או לאדם המועסק על ידה, לפי תנאים שקבע, באישור הממשלה."


רק הערה: אומנם הנוסח, כפי שהוא כתוב כרגע, מדבר רק על שוטרים, אבל חוק העיטורים במשטרת ישראל, יש בו סעיף שקובע, שכל מה שחל על שוטרים חל על סוהרים, ולכן יש תחולה אוטומטית גם על סוהרים. ובנוסף, בחוק הכבאות, בסעיף 16 לחוק הרשות הארצית לכבאות והצלה, יש סעיף שמכיל את כל מה שבחוק העיטורים במשטרת ישראל ובשירות בתי הסוהר גם על הכבאות. כך שברגע שנוסיף את הסעיף הזה, הוא יחול גם לגבי כבאים.
אריאל סיזל:
רק הערה, גם שוחחתי על כך עם עידו אתמול. ביקשנו להכניס איזשהו שינוי. יש לא מעט עובדים בגופים שלנו, בגופי הבט"פ, שלא מועסקים ישירות על-ידי הגופים, אלא במיקור חוץ באופן כזה או אחר, ולעיתים יש להם חלק גם בליבת העשייה של אותו גוף. ולכן, מה שביקשנו, ביקשנו להכניס כאן תיקון בסיפה של הסעיף, ליד זה שכתוב שהאות יינתן למתנדב במשטרת ישראל או לאדם המועסק על ידה – או לעובד אחר המעניק שירות למשטרה. זה מה שביקשנו, על מנת שלא להחריג גם את העובדים שאינם מועסקים במישרין על-ידי הגופים.
איל בן ראובן (המחנה הציוני):
המילים ה"אדם המועסק על ידה" לא פותר את הבעיה?

אריאל סיזל:
המועסק על ידה יכול להתפרש כעובד שיש בינו לבין אותו גוף יחסי עובד-מעביד ולא - - - 

איל בן ראובן (המחנה הציוני):
- - - שרק יגרום לכם צרות.

אריאל סיזל:
למה צרות?

איל בן ראובן (המחנה הציוני):
תראו, הבעיה היא בדברים האלה, בין השאר הגענו לחוק הזה מתוך צורך לתחם. הרי מה קרה כל מערכה? צה"ל, מערכת הביטחון, היו עומדים בתור לדיון, על מי נכנס לתוך הדבר הזה, וצה"ל, כולל ועדת החוץ והביטחון, הייתה צריכה כל פעם לדון בגבולות. אני חושב שפה זו הרחבה, אתה יודע, כל אחד רוצה, ואחר כך תתחילו לעמוד פה. אני חושב שאדם המועסק על ידה – לא יודע, תגידו אתם משפטית - - -
קריאה:
אולי - - - ואדם המועסק - - -

מירי פרנקל-שור:
זה נכון שזה נתון לפרשנות, אבל אני רוצה לומר לך, אריאל, שלפי החוק הנוכחי ב-7א, האות לא הוענק אוטומטית. זאת אומרת, הייתה החלטה של שר הביטחון, והיה צורך לקבל את אישור הממשלה, וגם זה הגיע לוועדת החוץ והביטחון. זאת אומרת, זה היה נגרר. הרעיון הוא לא להרחיב פה באופן אוטומטי. יכול להיות שצריך לבנות גם איזשהו מדרג לגבי העוסקים האלה, אבל אני חושבת שהרחבה אוטומטית שכל אחד יקבל, אני לא בטוחה - - -
אריאל סיזל:
אבל רק שנייה, מירי, גם פה זה לא אוטומטי. הרי גם פה קבעתם שזה יהיה בתנאים שייקבע כפי שאושרו על-ידי הממשלה, כך שבכל מקרה אנחנו צריכים לעבור את המסננת של הממשלה. כך שההרחבה לא תהיה הרחבה - - - 

היו"ר אברהם דיכטר:
מה ההבדל בין כל מי שמועסק במיקור חוץ באותה צורה בצה"ל, במוסד, בשב"כ? הרי זה בדיוק אותו הדבר.

דרור גרנית:
בצה"ל לפני רגע הועלה פה הטיעון שצריך - - -

היו"ר אברהם דיכטר:
הוא דיבר על אזרחי עובדי צה"ל. אני מדבר על אנשים שמועסקים בכל הגופים - - -

ישי יודקביץ:
מר אסרף מכיר את זה. יש לנו את "אלביט" למשל, הנה דוגמה טובה, ממש בשרשרת האחזקה בחיל האוויר למשל בחצרים. אנחנו די מתלבטים עם הדבר הזה. שרשרת אחזקה ממש מבצעית, חלק מהאנשים נמצאים בשרשרת אחזקה מבצעית של מערכות לחימה, אבל הם מכוח חוזים של משרד הביטחון, "אלביט" כספק.

היו"ר אברהם דיכטר:
כן, אבל אתה לא יכול - - -

ישי יודקביץ:
דחינו פניות של קבוצות כאלה, כי באמת רצינו לעשות חומה סינית בין השירות הצבאי לבין המישור החוזי אני קורא לזה. למרות שאני חייב לומר לכם, בגלל שהמיקור חוץ הזה, שהכניס ממש אנשי חברות לתוך שרשרת האחזקה המבצעית של מערכות לחימה – מעורר מחשבות, אני לא אומר שזה לא מעורר מחשבות, אבל זה גם יוצר בעיות אחרות.
היו"ר אברהם דיכטר:
אתה יכול לתת תעודת מערכה - - - 

מירי פרנקל-שור:
צריך לעשות - - -

דרור גרנית:
רגע, אגב הדיון על גבולות הגזרה, אני רוצה לזרוק לחלל האוויר קבוצה נוספת שצריך לחשוב עליה, שזה משרתי השירות הלאומי-אזרחי, בוודאי אלה במסלולים הביטחוניים, שאני לא יודע אם הם נכללים בתוך הגדרות המתנדבים. זה לגבי החרדים שבהם, שזה חוק השירות הלאומי-אזרחי, ויש את חוק השירות האזרחי, שהוא עדיין פה בתהליכים.

מירי פרנקל-שור:
בסדר. הם יכולים - - -

דרור גרנית:
בתוך הקבוצה של - - - השאלה אם לא נכון להזכיר אותם.

אריאל סיזל:
אדוני היושב-ראש, בשביל להמחיש את הנקודה, אני רוצה פשוט לתת דוגמה ממש מוחשית. יש לנו את טייסת הכיבוי. כל הטייסים שם הם לא עובדי משטרה או כב"א, הם עובדים שמועסקים באמצעות הזכיין, לא משנה, זו חברת "אלביט" במקרה הזה. ובוודאי שבאירוע חירום הזכאות שלהם לקבל אות מערכה אינה מוטלת בספק. אז זאת דוגמה, שאנחנו פוחדים שהחוק בנוסח - - -

עמר בר-לב (המחנה הציוני):
- - - בטייסות שלהם.

קריאה:

אל"ף - - - מבוגרים.

עמר בר-לב (המחנה הציוני):
באירוע חירום הם לא יהיו מצוותים - - -

קריאה:
הם אמורים לכבות דליקות.
אריאל סיזל:
לא, אנחנו מדברים על טייסת הכיבוי האזרחית. גם באירוע חירום מלחמתי הם יעבדו במסגרת טייסת הכיבוי. אני נותן דוגמה למשל למיקור חוץ שהוא בליבת העשייה של הגוף הביטחוני שמופקד על הנושא.

עודד ברוק:
שלא לדבר על אנשי הטכנולוגיות, שכמעט כולם מיקור חוץ, ובלעדיהם המערך פשוט יקרוס. אם המחשבים לא יעבדו אין על מה - - -

קריאה:
במיוחד עם כל עניין הסייבר.

קריאה:
מה זה קשור - - -

מירי פרנקל-שור:
זאת לא שאלה פשוטה. כל סוגיית ההפרטה מעלה פה שאלות - - -

קריאה:
מירי, בסדר, אבל עדיין - - -

מירי פרנקל-שור:
צריך לתת לזה - - -

ישי יודקביץ:
טייסת הכיבוי הם לא עובדי רשות הכבאות?

קריאה:
הם עובדים דרך "אלביט".

קריאה:
זכיין פרטי שזכה - - - מכרז שלכם.

עמר בר-לב (המחנה הציוני):
ומי שצריכים - - - קרב?
קריאה:
הם יהיו במנחתים שתחת אש.

עמר בר-לב (המחנה הציוני):
ומי שצריך להכין מנות קרב במלחמה, אז גם הוא מקבל אות? הוא בחירום, צריך לעשות מנות קרב.

היו"ר אברהם דיכטר:
תראה, כל המדינה - - -

קריאה:
כל המדינה היא בחירום.

היו"ר אברהם דיכטר:
חבר'ה, כל הרשויות המקומיות נכנסות ל-mode חירום.

עמר בר-לב (המחנה הציוני):
נכון.

היו"ר אברהם דיכטר:
אבל אני אומר, כשאתה עוסק פה, ההבחנה היא נכונה. כלל חיילי צה"ל, הרי יש לא מעט אנשים שהזכרת כרגע או אחרים הזכירו, שהמעורבות, שלא לומר התרומה שלהם, היא עשרות מונים יותר גדולה מאשר העובדה שחייל צה"ל לבש מדים בלבד. אבל אתה אומר: זה ארגון, ואתה לא יכול להתחיל לעשות פילוח בתוך הארגון. ישנם גופים שיש שמה שירות לאומי: מוסד, שב"כ, שעובדים כתף אל כתף עם האנשים שעושים את העבודה המבצעית באותו ארגון. ישנם אנשים, מה שתיארת, מיקור חוץ, ולא משנה אם זה תחזוקת מטוסים תוך כדי קרב, תוך כדי מערכה, לצורך העניין, או תחזוקת כבאיות תוך כדי מערכה. 
אבל זה בדיוק העניין, שהוועדה המייעצת תצטרך להחליט, ובסופו של דבר ההבחנה היא בין אות מערכה לבין תעודת הערכה. ואני חושב שבנושא הזה, אני, בניגוד למירי, לא נבהל מעודף הוקרה או הערכה, מהסיבה הפשוטה: זה סוג - - -
מירי פרנקל-שור:
לא את זה אמרתי. אמרתי שצריך להבדיל בין אות לבין תעודה. יש ערך לאות, וברגע שאתה מעניק את האות לכולם, יש זילות.

קריאה:
אותם עובדי חוץ – אני מסכים, אין להם איפה לשים את האות.

מירי פרנקל-שור:
לכן יכול להיות שיש מקום לתעודת הוקרה. נכון, זה מציף שאלות - - -

איל בן ראובן (המחנה הציוני):
זה לא הוקרה, זה גם תעודה - - -

היו"ר אברהם דיכטר:
תעודת מערכה.

מירי פרנקל-שור:
יש גם הבדל בין אוכלוסייה שמתנדבת לבין אוכלוסייה שצריכה להיות שם בצו חירום. אחרי שעשינו סדר במערכת, עכשיו מתחילות השאלות העיקריות לצוץ.

היו"ר אברהם דיכטר:
אבל העובדה שאת מאפשרת לוועדה שדנה בדברים האלה, להחליט בין אות לבין תעודה, לאותה מערכה, אני חושב שזו הבחנה נכונה. זו הבחנה שגם עושה גם צדק וגם סדר. ובסופו של דבר זה לא רק פונקציה של לובש מדים או לא לובש מדים, למרות שאתה צודק, על מדים אתה יכול לשים את האות, את התעודה אתה לא תולה על הבגד. 
אבל זה לא רק שם. אני חושב שבאיזשהו מקום, כאלה שלא לובשים מדים, לוחם מוסד שהתרומה שלו למערכה היא אדירה, כי הוא יושב בלב המאפליה בצד השני, ועובד מוסד אחר שיושב במשרדי המוסד, לא זה עונד את האות, חוץ - - - כמובן, ולא זה עונד את האות. 

אז זה בדיוק, אני חושב, כשאתה נותן לגוף, לגוף מודיעיני ביטחוני per say – מוסד, שב"כ – אתה מבין את ההיררכיה. כשאתה מתחיל להיכנס אחרי זה למיקור חוץ בגופים השונים – זה בדיוק תפקידה של הוועדה, להחליט: הקבוצה הזו כן, הקבוצה הזו לא. והקבוצה הזו תקבל תעודת מערכה והקבוצה הזו לא תקבל, מפני שמה לעשות, היא לא מקבלת. 
כל הרשויות המקומיות עוברות ל-mode חירום. ומי שמכיר את המערכות האחרונות, למעט רשויות שבאמת לא תפקדו, אבל רוב הרשויות תפקדו ב-mode חירום. לצערי, יש לנו ניסיון גם בצפון וגם בדרום, ולא ממערכה אחת בלבד. אני חושב שבאיזשהו מקום – כן, אנשים שנמצאים שם כחלק ממערך פיקוד העורף בסופו של דבר. 

אגב, זה אני אומר לכם, אפרופו הוויכוח שהיה לנו קודם לכן. פיקוד העורף הוא הגורם, בעיני, הגורם בה"א הידיעה, שמסוגל להסתכל בראייה הכי מקצועית ומקצועית נטו על הזכאויות האלה. הוא מכיר, הוא יודע בדיוק איפה הוא ראה את האנשים. אז אני יודע שזה אולי קצת לא נוח לאיש צבא להחליט לגבי אזרחים, אבל הוא זה שהאזרחים עבדו או לא עבדו, כדי לאפשר לו לעשות את משימתו.
איל בן ראובן (המחנה הציוני):
תראו, אני מציע ככה: נתקדם עם זה. אני אומר שנראה פה מילה או שתיים לגבי הסמכויות של הוועדה. זאת אומרת, הוועדה המייעצת, בסופו של דבר יש לה סמכויות. ברור מהדיון הזה כאן שלוועדה זאת תהיה עבודה, היא לא סתם. והיא תצטרך לעשות מה שמשרד הביטחון עד היום עשה או הוועדה פה בחוץ וביטחון, היו פה דיונים כבדים לגבי מי כן ומי לא. נדמה לי שהרחבנו פה הרחבה מאוד נכונה, מאוד גדולה, אבל גם לה אנחנו צריכים לשים איזשהו גבול בעניין הזה. וזה לסמכות הוועדה המייעצת, שהיא תחליט.
בן ציון:
הוועדה המייעצת בדיוק לגבי - - -

קריאה:
הבט"פ.

בן ציון:
בדיוק, היא לא קובעת לגבינו כלום.

קריאה:
היא קובעת רק לגבי צה"ל.

בן ציון:
אז זאת אומרת שלא הסדרנו למעשה את העובדים במיקור חוץ, או עובדים בכל צורה אחרת שמועסקים אצלנו.

דרור גרנית:
אבל נעשה - - - לדעתי זה תיקון עקיף, נעתיק את המנגנון לשם בשינויים המחויבים.
מירי פרנקל-שור:
- - - של הדין עובד מיקור חוץ הוא לא דין - - -

אורן אברהם:
אם חלילה מישהו נפגע ונהרג? הוא מקבל לוויה כזאת צבאית - - -

קריאה:
לא. בכבאות אף אחד לא מקבל - - -

דרור גרנית:
אני אומר, מירי, אולי נבנה את המנגנון פה, אז אולי נעתיק אותו לשם.

מירי פרנקל-שור:
לא, זו קריאה ראשונה - - - בקריאה ראשונה. 

היו"ר אברהם דיכטר:
תשמע הוועדה את עמדת השר הממונה על אותו ארגון, השר הממונה או מי מטעמו.

בן ציון:
אל"ף, אין שמה נציג. ובי"ת, אם כבר, למה לא להעתיק את אותו מודל?

מירי פרנקל-שור:
בסדר, יכול להיות שנעתיק את אותו מודל למשטרה. נכון, יכול להיות. אבל אני מציעה לקבל את ההצעה לקריאה ראשונה. ואנחנו צריכים לאפשר משהו - - -

היו"ר אברהם דיכטר:
לא, אני אומר לכם: אני חושב שזאת טעות, אני כמובן לא אסכים להתחיל לבנות מודלים, לכל משרד את המודל שלו. יש ועדה מייעצת שהיא נותנת אות מערכה. אות מערכה, תסתכלו מאיפה הוא יוצא, הוא יוצא משר הביטחון. זה אות המערכה ששר הביטחון חתום עליו. כשאות המערכה הזה יוצא לדרך, יש ועדה מייעצת אחת. 
אני לא מציע להתחיל לבזר ולבנות לה דופליקטים במשרד לביטחון הפנים, במשרד הבריאות, במשרד כזה או במשרד אחר. יש ועדה מייעצת אחת, שאני חושב שהנציגים – זו הסיבה שכשאתה שם נציג של פיקוד העורף, אתה שם נציג שראה את כל המערכה האזרחית בעורף מתחילתה ועד סופה, דרך כל הגופים. וממילא הוועדה המייעצת מחויבת לשמוע את עמדת השר הממונה בכל משרד רלוונטי, ולא חשוב אם זה משרד העבודה או משרד הבריאות או משרד הבט"פ, או אם ישנם משרדים נוספים - - -

ישי יודקביץ:

צמצמנו את הוועדה המייעצת לענייני הריתוק המשקי, אזרחי עובדי צה"ל, ארגוני ההצלה. אנחנו לא מתייחסים - - - 

אריאל סיזל:

זה לא חל על גופי הבט"פ.

דרור גרנית:

השאלה היא אם לא נכון לעשות, בהסתכלות כוללת - - -

קריאה:

כי לפי הבט"פ עברו לחוק של המשטרה, לחוק העיטורים המשטרתי.

מירי פרנקל-שור:

יש עצמאות מלאה לשר לביטחון הפנים. הרגע המחולל, אמרנו, זה שר הביטחון, וברגע שהרכבת יצאה, השר לביטחון הפנים הוא עצמאי.

דרור גרנית:

לא, אבל אז השאלה היא, בהמשך להצעתו של היושב-ראש - - -

היו"ר אברהם דיכטר:

לא, זה גם לא נכון. זה גם לא מה שכתוב בהצעה. ההצעה אומרת ככה: השר, קרי שר הביטחון, ימנה ועדה של שלושה חברים שתייעץ לו בכל הנוגע להענקת אותות וכו'; בטרם תקבל הוועדה החלטה לגבי ארגון מסוים, תשמע הוועדה את עמדת השר הממונה על אותו ארגון.

ענת ברקו (הליכוד):

אבל בסוף את - - -

קריאה:

זה בעניין ארגוני העזר והארגונים - - -

דרור גרנית:

רגע, אפשר לחשוב על מודל, אדוני היושב-ראש - - -

קריאה:
- - - כתוב לכל שר - - 

היו"ר אברהם דיכטר:

לא, לא. כתוב שמה ככה: השר ממונה על ביצוע – השר זה שר הביטחון. זה בהגדרות. בהגדרות השר - - - 
ענת ברקו (הליכוד):
אז למה להכניס כאן עוד שר?

היו"ר אברהם דיכטר:

לא, זה שר ממונה על הגופים. השר יכול להיות ראש הממשלה, יכול להיות שר העבודה.

דרור גרנית:
אולי אפשר להציע עוד מחשבה.

ענת ברקו (הליכוד):
כל אחד מהם בנפרד?

היו"ר אברהם דיכטר:

הוועדה צריכה להתייעץ אתו לפני שהיא מחליטה אם לתת או לא לתת.

מירי פרנקל-שור:
בואו רגע נעשה סדר, באיזה חקיקה אנחנו מדברים. אתמקד בשלושה דברי חקיקה. יש לנו את חוק העיטורים בצבא הגנה לישראל, שמדבר על הענקת אותות בצה"ל. עכשיו אנחנו עוברים להצעת החוק המוצעת של חבר הכנסת אייל בן ראובן, שמסדירה את ההענקה למגזר האזרחי. זו הצעת חוק הוקרה למשתתפים אזרחיים במערכות ישראל. ההצעה הזו מבצעת תיקון עקיף בחוק העיטורים במשטרת ישראל ושירות בתי הסוהר, ולכאן עובר כל ההסדר לגבי שב"ס והמשטרה ובחוק הכבאות.
קריאה:

וכב"א.

מירי פרנקל-שור:

ובכב"א זה עובר בחוק רשות הכבאות. זה דבר חקיקה רביעי. אני לא מתייחסת אליו, לא לבלבל.

עכשיו, ההצעה להעביר לחוק העיטורים במשטרת ישראל, אני מפנה את הוועדה לעמוד 4 בהצעת החוק, לסעיף 9. וזה התיקון - - - שאנחנו מעבירים את הכול לחוק העיטורים במשטרת ישראל. וסעיף 11 המוצע, שלצדו כתוב אותות מערכה קובע: קבע שר הביטחון אות מערכה לפי סעיף 7 בחוק העיטורים לצבא הגנה לישראל – זאת אומרת, הוא מתחיל לחולל את התהליך – יעניק השר לביטחון הפנים או מי שהוא הסמיך לכך וכו', וזה ההסדר.
ולכן מה שיוצא מכך, שהוועדה המייעצת היא בכלל אינה חלק מהמשטרה, שב"ס וכב"א. יש לנו ועדה מייעצת, ככל שהדבר קשור לשר הביטחון ולשאר השרים במשק. אבל השר לביטחון הפנים, יש לו עצמאות מוחלטת - - - 
ענת ברקו (הליכוד):
היא מותנית אבל בהנעת התהליך.

מירי פרנקל-שור:
בוודאי.

היו"ר אברהם דיכטר:

לא, ודאי, קבע שר הביטחון.

ענת ברקו (הליכוד):
והעצמאות שלו רק לאחר שהתהליך הותנע על-ידי שר הביטחון.

מירי פרנקל-שור:
בדיוק. ואז אנחנו מתחילים הכול.

דרור גרנית:
רגע, מירי, הרי מה עושה הצעת החוק הזאת? סליחה רגע.

מירי פרנקל-שור:
תראו, אלה שאלות שבאמת - - -

דרור גרנית:
אז אני רוצה רגע להציע - - -

מירי פרנקל-שור:
אלה שאלות שמעלות: האם דין עובד בחברה שהופרטו - - - הוא דין אותו עובד של הארגון? זו לא שאלה טריוויאלית.

דרור גרנית:
לא, ממש לא, זאת לא שאלה טריוויאלית. אני רוצה אבל להציע רגע מחשבה. אני רוצה להציע הצעה שנייה, או לפחות מחשבה שעוברת לי תוך כדי השיח שמתנהל פה, הרי בעצם יש פה אמירה, זו בכלל הלוגיקה העמוקה שבבסיס כל ההצעה הזאת. היא אומרת: היות שהמערכה לא מתנהלת רק בשדה הקרב ורק, אלא היא מתנהלת גם בעורף. והיות שיש בעורף גופים רבים שפועלים, אנחנו צריכים לחשוב עליהם ולראות איך אנחנו נותנים את ההכרה להם. והיות שבעורף אנחנו יודעים שמספר השחקנים ומגוון השחקנים הוא הרבה יותר גדול: זה נוגע גם למשרד הבריאות וזה גם לרשויות מקומיות, וגם לפה וגם לשם וגם לאלה, אז אולי מה שצריך לעשות בכלל זה לקחת את הוועדה המייעצת הזאת, ולחשוב עליה בתור האורגן שהוא יתכלל את העבודה המרכזית כלפי כל הממשלה.
מירי פרנקל-שור:
אבל, דרור - - - בנושא הזה לפני כמה דקות ואמרנו: יכול להיות שיש מקום להקים ועדה מיוחדת - - - 

דרור גרנית:
נכון, אז אני אומר משהו אחר.

מירי פרנקל-שור:
- - - החברים הוא אחר.

דרור גרנית:
זו השורה הבאה שלי. המחשבה שלי היא שאולי צריך לעשות לא אחת פה ואחת פה, אלא ועדה אחת ממשלתית לכולם, ואז ההרכב שלה צריך להשתנות באופן - - -
קריאה:

תפסת מרובה לא תפסת.

מירי פרנקל-שור:
אני חושבת: תמיד נכון לחלק, כדי שהמערכות יעבדו. זה הניסיון שעולה מהשטח.

היו"ר אברהם דיכטר:

אבל בסעיף שקראת, מה זה הסיפה: לפי תנאים שקבע, באישור הממשלה? מה זה אומר?

דרור גרנית:
למה שלא תהיה ועדה אחת, שישבו בה עשרה אנשים - - -
היו"ר אברהם דיכטר:

מה זה אומר? לא הבנתי.

עידו בן יצחק:
המצב היום בחוק העיטורים הקיים הוא ששר הביטחון, כשהוא מחליט לתת עיטורים, אז גם התנאים של החיילים, גם התנאים של עובדי השב"כ והמוסד, גם התנאים של השוטרים והסוהרים, שר הביטחון קובע אותם וזה מגיע לאישור הממשלה. מה שעשינו פה, פשוט העברנו את זה לחוק של השר לביטחון הפנים, כדי שהשר לביטחון הפנים הוא זה שיקבע מהם תנאי הזכאות.
אורן אברהם:
אתה מדבר על הימים, התקופה - - - וכל הדברים האלה.

עידו בן יצחק:
כן, תנאי הזכאות. לגבי הגופים שלו.

מירי פרנקל-שור:
זה מה שאומר סעיף 7 לחוק העיטורים. לא עשינו שינויים, אותו רעיון שאבנו לגבי - - -

היו"ר אברהם דיכטר:

גם שר הביטחון, גם ראש הממשלה וגם השר לביטחון הפנים מחויבים להביא את זה לאישור הממשלה?

קריאה:

כן. 

מירי פרנקל-שור:
ראש הממשלה לא, מכיוון - - -

היו"ר אברהם דיכטר:

ראש הממשלה כן.

קריאה:

למה? ראש הממשלה גם, אותו דבר.

דרור גרנית:
כל אחד מהם בנפרד?

היו"ר אברהם דיכטר:

כן, זה תנאים שייקבע באישור הממשלה.

דרור גרנית:
זה לא הגיוני שזה יהיה כל אחד בנפרד. זה צריך להיות ועדה מתכללת כללית של הממשלה כולה, שחושבת מי האוכלוסיות, מה התנאים, מה הקריטריונים וכדומה וכדומה. ואז מייצרת המלצה - - -

קריאה:

נכון, אבל אז צריך לשנות את הרכב הוועדה, כדי לתת ביטוי לשר הבט"פ.

דרור גרנית:

בוודאי. נכון, המנגנון צריך להיות אחר.

מירי פרנקל-שור:
- - -

דרור גרנית:
לא, בסדר, המנגנון אבל צריך להיות אחר אם כך. וגם ההרכב, אני מסכים, גם ההרכב צריך להשתנות.

איל בן ראובן (המחנה הציוני):
תראו, יש פה שתי חלופות. אפשרות ראשונה זה לקחת באמת ולשים את הוועדה שתהיה איזו ועדה גדולה. והאפשרות השנייה זה לקחת את הוועדה הקיימת, ולתת לשר לביטחון הפנים שיקים ועדה משלו לגבי הכול, כי יש לו מערך בסך הכול רחב בעניינים האלה. אלה שתי החלופות, לדעתי האפשרויות. אני מודה שהנטייה שלי בעניין הזה, היות ששר הביטחון הוא השר המחולל, יש לו בעניין הזה – אני חושב שכדי שזה לא יסתבך, כדי שלא הוועדה הזאת עכשיו תתחיל לעסוק בכל העולם ואשתו, שהשר לביטחון הפנים, אם נתנו לו פה, בעקבות החלטת שר הביטחון, להקים איזושהי ועדה אצלו. הוא מכיר את הדבר הזה, והוא יודע לעשות את העבודה המקצועית לגבי הארגונים שעומדים תחת חסותו. אני חושב שזאת החלופה היותר טובה.
מירי פרנקל-שור:
אני מסכימה. ויכול להיות שבהכנה לקריאה שנייה ושלישית עוד יש מקום קצת - - - את שיקול דעתה של הוועדה המייעצת על מנת לפעול לשם אחידות של הוועדות המייעצות.
היו"ר אברהם דיכטר:

הוועדה המייעצת כן יש לה סמכות לגבי הגופים שתחת ראש הממשלה – מוסד, שב"כ – לפי ההצעה פה.
עידו בן יצחק:

גם לא.

היו"ר אברהם דיכטר:

אז מי הוועדה המייעצת לגופים האלה?

קריאה:

לא צריך.

עידו בן יצחק:

ראש הממשלה עצמו.

היו"ר אברהם דיכטר:

מה זה לא צריך?

קריאה:

אה, ראש הממשלה בעצמו יקבע, נכון.

קריאה:

לא, אבל למה לא צריך?

עידו בן יצחק:

כמו שלגבי החיילים - - -

מירי פרנקל-שור:

בשביל מה אתה צריך ועדה מייעצת לחיילים? אם שר הביטחון מחליט שיש אות, אז - - - ולא צריך לקבוע תנאים. לגבי האזרחים, אתה צריך ועדה מייעצת, מכיוון שאתה אומר מה הייתה תרומתו של - - - 

איל בן ראובן (המחנה הציוני):

וגם במערכת ביטחון יש שם - - -

היו"ר אברהם דיכטר:

מי יחליט לגבי מיקור חוץ, שירות לאומי והשד יודע מה במוסד? הוועדה המייעצת שדובר בה? לדעתי כן. 

קריאה:
ראש הממשלה.

היו"ר אברהם דיכטר:
מה זה ראש הממשלה? איזה מנגנון יש לראש הממשלה להחליט? הרי הוא בעצם אומר: ראש המוסד וראש השב"כ, תחליטו אתם. אז אם אתה אומר ככה - - -

קריאה:
וגם אם בעורף - - - פקידה בקריה היא מקבלת את אות המערכה.

קריאה:
רח"ט מבצעים יושב בקריה.

איל בן ראובן (המחנה הציוני):
תראו, בסדר, עולה פה נקודה. אני חושב שהוועדה המייעצת, אנחנו צריכים לראות שהיא הוועדה שעובדת עם משרד הביטחון ועובדת עם משרד ראש הממשלה, כי אין לראש הממשלה מנגנון. מה, ראש הממשלה יקים ועדה? אבל זה אין לו בעניין הזה. ואני חושב שוועדה כזאת יכולה, עם עוד בן-אדם, היא יכולה לפתור את הבעיה הזאת. העיקרון של הפשטות צריך לעבוד פה. לא לסבך את העניין, לא לעשות פה עכשיו איזה - - -

דרור גרנית:
לא, אבל אני רוצה להזכיר, אנחנו לא מדברים פה על גוף שעובד באופן קבוע. זאת אומרת, זו לא רשות מנהלית שעובדת באופן רציף וקבוע 365 יום בשנה כל הזמן. היא עובדת אגב אירוע נקודתי, ואז מקימים גוף כזה ואומרים לו: בואו תתגבשו, בתוך חודש תייצרו לנו סל המלצות מי כן, מי לא, מה התנאים. זאת אומרת, זה מאוד נקודתי, זה אגב אירוע, אני לא חושב שזה - - -
איל בן ראובן (המחנה הציוני):
מירי, תקשיבי, העיקרון של הפשטות – אני מציע ככה: קודם כול נתקדם עם זה עכשיו, ולא כרגע להתחיל בעוד סדרה של דיונים על העניין הזה של הוועדה. נפתור את הבעיה הזאת. אני אומר: החלופה המסתמנת לי בראש כרגע זה חלופת הרחבה של הוועדה המייעצת הקבועה כאן למשרד ראה"מ, והמשרד לביטחון הפנים, תהיה לו ועדה מייעצת משלו, שזה גם כן כבאות, חוץ מאסירים יש בה את הכול. בזה תפתור את הבעיה הזאת. ולדעתי ככה אנחנו הולכים לפתור את הבעיה.

בן ציון:
יש גם עוד חלופה יותר קצרה.

איל בן ראובן (המחנה הציוני):
חד-משמעית, לקריאה שנייה ושלישית. ונעשה את זה.

בן ציון:
מירי, יש אפשרות גם לפצל את הסעיף.

מירי פרנקל-שור:
לפצל את מה?

בן ציון:
את הסעיף המוצע, את סעיף 9. זאת אומרת, את 11א לתיקון חוק העיטורים, ולומר כך: קבע שר הביטחון אות מערכה לפי סעיף 7 לחוק העיטורים בצבא הגנה לישראל, יעניק השר לביטחון הפנים או מי שהוא הסמיך לכך אותות מערכה לשוטר – לעצור פה. ואז הפיצול אומר כך: השר רשאי גם להעניק תעודות הוקרה לשוטר, וכן אותות מערכה ו/או תעודות הוקרה גם למתנדב במשטרת ישראל או לאדם המועסק על ידה, או לעובד אחר המעניק שירות למשטרה בתנאים שיקבע.

היו"ר אברהם דיכטר:
למה שלא תשים את הנוסח הזה גם לגופים האחרים?

עידו בן יצחק:
הוא אומר - - - יהיה לשוטרים.

קריאה:
זה יהיה אוטומט לעשות הבחנה בין השוטרים - - -

היו"ר אברהם דיכטר:
התשובה שקיבלתי פה הייתה פשוטה: כי הוא היועמ"ש שלהם.

בן ציון:
יש פה יועמ"ש משרד הביטחון.

דרור גרנית:
זה לא פותר לך את הרעיון של המנגנון.

בן ציון:
אני לא צריך, כי השר יקבע את זה אחרי זה בדרכים שהוא רוצה.

דרור גרנית:
מה שנקרא לא הרווחנו שום דבר בדבר הזה. מבחינת הכאב ראש שבא לוועדה הזאת, שיצטרכו שוב פעם - - -

בן ציון:
לא תצטרך גם את הוועדה הזאת. 

דרור גרנית:
אז תהיה ועדה אחרת, לא משנה. אתה יודע מה, אתם תצטרכו להתקין תקנות. כך או כך או כך מצד אחד תצטרך לייצר חקיקת משנה, מצד שני אין לך את גוף המטה שעושה את העבודה המתוכללת ושוקל את השיקולים הרלוונטיים. מה השגת בדבר הזה?
בן ציון:
עוד פעם, אחזור. אני לא מייצר חקיקת משנה, נהפוך הוא.

דרור גרנית:
למה? אתה אומר: ייקבע בתקנון.

בן ציון:
לא אמרתי.

דרור גרנית:
זה היה בנוסח שלך.

בן ציון:
לא, אחזור. אמרתי: השר רשאי גם להעניק תעודות הוקרה לשוטר וכן אותות מערכה ו/או תעודות הוקרה גם למתנדב במשטרת ישראל או לאדם המועסק על ידה, או לעובד אחר המעניק שירות למשטרה בתנאים שיקבע.

דרור גרנית:
נו?

בן ציון:
בתנאים שיקבע, שים לב, זה גם הנוסח שקיים היום לגבי שר הביטחון.

דרור גרנית:
נו, אבל איפה הוא קובע את זה? בחקיקת משנה. זאת הפרשנות ל"יקבע".

קריאה:
או באישור - - - בלי חקיקת משנה. לא חייבת להיות חקיקת משנה. היום זו לא חקיקת משנה.

מירי פרנקל-שור:
- - - 

היו"ר אברהם דיכטר:
מענישים אותה קצת.

מירי פרנקל-שור:
לא. מענישים אותה? זו בחירתה. היא בת שירות לאומי. אם היא הייתה חיילת, היא הייתה מקבלת אות. בחרה להתנדב, מעמדה הוא אחר.

היו"ר אברהם דיכטר:
היא מתנדבת שנתיים, עושה בדיוק את אותו - - -

ענת ברקו (הליכוד):
לא, היא לא עושה את אותו דבר. מי שבצבא – בצבא, זה מעמד אחר. אני ממש מתנגדת להשוות את המעמד של שירות לאומי לחיילי צה"ל.

מירי פרנקל-שור:
אין מה לעשות. בת שירות לאומי היא מתנדבת, היא יכולה לעזוב - - -

היו"ר אברהם דיכטר:
בתעודת הערכה?

ענת ברקו (הליכוד):
זה לא משנה. אז שיהיה כתוב שהיא - - -

היו"ר אברהם דיכטר:
את נותנת לחיילת במוסד אות המערכה, ולבת שירות לאומי תעודת מערכה. מה רע בזה? שתיהן יושבות אחת ליד השנייה, זו התנדבה לשנתיים - - -

קריאה:
נכון. כתף אל כתף.

היו"ר אברהם דיכטר:
זו קיבלה את האות וזו קיבלה את התעודה. מה הבעיה?

ענת ברקו (הליכוד):
תעודה – אפשר לכתוב שהיא תעודה לבת שירות לאומי.

מירי פרנקל-שור:
רק שנייה, בואו נעשה סדר. מה שקובע היום חוק העיטורים בצבא הגנה לישראל, הוא מדבר רק על עובדים. הוא לא צפה את כל ההפרטה שתהיה של כל כך הרבה שירותים. הוא מדבר על עובדים. עכשיו, יכול להיות, וזה מה שאמרתי לפני כן, שבקריאה השנייה והשלישית צריך לאבחן בין אות לבין תעודה. יכול להיות. אני חושבת שזה מה שצף. תראו מאיפה האות הגיע. הוא הגיע מצבא הגנה לישראל, ואחר כך באו כל הנספחים.
ענת ברקו (הליכוד):
נכון. זאת האבחנה.

היו"ר אברהם דיכטר:
אות יכול להינתן רק לעובד הגוף, נקודה. עובד מה שנקרא שהוא עובד במלוא מובן המילה.

ענת ברקו (הליכוד):
אות הוא רק לחיילים.

היו"ר אברהם דיכטר:
ותעודת מערכה - - -

ענת ברקו (הליכוד):
אתה יכול לתת לכולם.

היו"ר אברהם דיכטר:
תעודת מערכה זו לא תעודת זהות.

ענת ברקו (הליכוד):
כנראה שבקצב הזה היא תינתן באמת לאוכלוסייה מאוד רחבה, ואולי זה בסדר, אני לא אומרת שלא.

קריאה:
כמו נקודת זיכוי לתושב ישראל.

היו"ר אברהם דיכטר:
הילה, בבקשה.

הילה קפלן רענן:
תודה. בעניין אחר, בהגדרה של שירות חירום - - -

מירי פרנקל-שור:
רגע, בואו נסכם את הנקודה - - - כרגע זה נשאר כך, כי אנחנו צריכים לדעת מה - - -

איל בן ראובן (המחנה הציוני):
אבי, זה מה שאני מציע: אני מציע שכרגע משאירים את זה ככה, כאשר אנחנו מעבירים את זה. ובדיון לקראת הקריאה השנייה והשלישית, נעשה תיקון פה שנעשה עליו עוד איזשהו - - -

היו"ר אברהם דיכטר:
לא, מרגע שקבענו אות מערכה או תעודות מערכה, זה אומר שאף אחד לא יכול לקבל גם וגם.

איל בן ראובן (המחנה הציוני):
ודאי. זה אמרנו קודם.

היו"ר אברהם דיכטר:
לא, זה עכשיו כשאנחנו מחדדים את הנושא, זה ברור לחלוטין.

ענת ברקו (הליכוד):
למרות שנדמה לי שכשנותנים את האות, נותנים גם איזשהו אישור עם האות.

אורן אברהם:
אבל זה לא תעודה. זה אישור נשיאה.

ענת ברקו (הליכוד):
זה לא תעודה, נותנים את אישור נשיאת האות. בדיוק. זכרתי.

אורן אברהם:
זה אישור שהרמטכ"ל חתום עליו, שאומר שניתנה לך הזכות לענוד.

היו"ר אברהם דיכטר:
חבר'ה, תעודה זה מינימום 4A, אין - - -

קריאה:

תכתוב 4A.

דרור גרנית:
בתקנות נכתוב שזה 4A ובאיזה פונט ובאיזה צבע.

אריאל סיזל:
אדוני היושב-ראש.

היו"ר אברהם דיכטר:
רגע, הילה לפניך.

אריאל סיזל:
לא, אבל רגע, מה עם ההערה שלנו לגבי עובד שנותן שירותים לאותו גוף? זאת אומרת, אתם לא מוכנים להכניס את התיקון הזה?

קריאה:
היושב-ראש - - -

אריאל סיזל:
לא, אבל הצבענו על כך שזאת אוכלוסייה שהיא חשובה.

מירי פרנקל-שור:
יש לכם השלכת רוחב. כרגע גם לגבי השב"כ, גם לגבי המוסד, לגבי כולם, צריך להיות עובדים. צריך לתת על זה את הדעת, אבל לא כרגע, בקריאה השנייה והשלישית. יכול להיות שזה יוביל להבחנה בין אות לבין תעודה.

אריאל סיזל:
נכון, בסדר.

מירי פרנקל-שור:
יכול להיות. אז אי-אפשר לעשות את הכול - - -

אריאל סיזל:
לא, אבל את אומרת בהצעה פה.

מירי פרנקל-שור:
לא, אבל אתה לא אומר מי יקבל את האות.

היו"ר אברהם דיכטר:
אם יש לך את האפשרות לתת את זה או את זה, אז סימן שאתה כבר מראש בהצעה פה יצרת הבחנה.

מירי פרנקל-שור:
לא.

היו"ר אברהם דיכטר:
אז למה אתה כותב?

אריאל סיזל:
אבל יכול להיות שתרצה לעשות את ההבחנה.

ענת ברקו (הליכוד):
אבל מה עם אחידות של תעודות למשל? האות זה ברור מה יקבלו, אבל לגבי התעודות, פתאום יכול להיות מצב שכל גוף ייתן תעודה אחרת ומלל אחר.

היו"ר אברהם דיכטר:
לא, זה שר הביטחון נותן את התעודות.

ענת ברקו (הליכוד):
לא, אנחנו צריכים לקבוע שזה יהיה משהו מחייב ואחיד, אחרת זה יהיה אבסורד.

קריאה:
זה קבוע בתקנות. אם אני לא טועה, סעיף 12.

היו"ר אברהם דיכטר:
חתומות על-ידי השר. זאת אומרת, השר לא יכול - - -
איל בן ראובן (המחנה הציוני):
שיהיה השר הממונה.

היו"ר אברהם דיכטר:
סליחה, אייל, בהצעה כתוב בצורה מפורשת - - -

ענת ברקו (הליכוד):
שתהיה אחידות.

היו"ר אברהם דיכטר:
לא כתוב אחידות. אני קורא את מה שכתבו היועצים המשפטיים ואייל: קבע השר אות מערכה וכו', רשאי הוא בהמלצת הוועדה המייעצת לקבוע אותות מערכה או תעודות מערכה. אני מציע, לאור השאלות שעלו כאן, לכתוב: לקבוע אות מערכה או תעודת מערכה. אותות זה אומר שיש יותר מאחד, ותעודות זה אומר שיש יותר מנוסח אחד. אז זו הערה כבר - - - בדיון הזה. לקבוע אות מערכה – אני מניח שזאת גם הייתה הכוונה - - 

ענת ברקו (הליכוד):
ברור.

היו"ר אברהם דיכטר:
- - או תעודת מערכה חתומה על-ידי השר. עכשיו, מכאן אנחנו מבינים, חתומה על-ידי השר זה אומר שיש רק אחד שחתום על כולן. זה שיש אחרי זה שרים שחתומים גם, הם חתימה שנייה מה שנקרא.

ענת ברקו (הליכוד):
הם יהיו חתימה שנייה אבל אותו נוסח על אותה תעודה.

היו"ר אברהם דיכטר:
שר הביטחון לא יחתום על שני נוסחים.

ענת ברקו (הליכוד):
לא. זאת אומרת, צריך להבין שלא יהיה מצב שיהיו נוסחים שונים. זה מאוד חשוב.

היו"ר אברהם דיכטר:
קבענו את זה בסעיף פה. הילה, בבקשה.

הילה קפלן רענן:
תודה. אנחנו מבקשים, משרד העבודה, שבהגדרה של "שירות חירום", כתבתם שזה שירות עבודה, לפי הוראות פרק ד' לחוק שירות עבודה בשעת חירום, למעט סעיף 16ב, שזה אירוע אסון המוני. אנחנו מבקשים שגם מי שבעצם משתתף באירוע אסון המוני יהיה זכאי - - -
איל בן ראובן (המחנה הציוני):
לא, לא, אני אומר כבר: התשובה היא לא. התשובה היא חד-משמעית לא. אנחנו לא מרחיבים את זה פה לעוד אירועים, אנחנו מדברים על מערכה. אם עכשיו זה אירוע, אז למה זה לא מערכה, זה כבר סיפור אחר.

ישי יודקביץ:
מאחר שאת כל התהליך מניע שר הביטחון בגלל קרב ובגלל מערכה - - -

מירי פרנקל-שור:
לפי פקודת המשטרה יש שלב - - -

דרור גרנית:
רגע, יש פה שאלה פשוטה.

מירי פרנקל-שור:
- - -

דרור גרנית:
אז אני שואל את השאלה הבאה: האם זה מייצר לנו הסדר שלילי לעניין סמכותו של שר. נניח לצורך הדיון שיש לנו אסון בכרמל – שריפה, לא מערכה.

קריאה:

זה לא מערכה.

דרור גרנית:
אני אומר: לא מערכה.

מירי פרנקל-שור:
הוא יכול להעניק תעודת הוקרה.

קריאה:
הוא יעניק, אבל זה לא - - - 

דרור גרנית:
האם עצם קיומה של הסמכה מפורשת פה אומר שיש הסדר שלילי לעניין סמכותו בהקשר אחר?

מירי פרנקל-שור:
זה לא הסדר שלילי. הוא יכול להעניק תעודות הוקרה. גם היום ללא החוק - - - שר הביטחון קובע אות מערכה או תעודות הוקרה לעניין מערכה מסוימת.
איל בן ראובן (המחנה הציוני):
בואו נתקדם.

מירי פרנקל-שור:
תעודת הערכה הוא יכול לתת תעודת הוקרה.

היו"ר אברהם דיכטר:
תראה, בשביל לתת אות מערכה או תעודת מערכה צריך שתהיה מערכה.

איל בן ראובן (המחנה הציוני):
לכן הקביעה הזאת חשובה.

דרור גרנית:
לא, זה בסדר, אני מבין. 

היו"ר אברהם דיכטר:
תראה, אתה יכול, לא עלינו, לגמור מערכה עם פחות נפגעים מאשר באסון המוני, אבל אנחנו עוסקים פה בדבר אחר לגמרי.

דרור גרנית:
אני מבין.

אריאל סיזל:
אנחנו גם כבט"פ בדיון הקודם סברנו גם כן כמו משרד העבודה והרווחה, שכן ראוי היה גם כן למצוא את הדרך להוקיר גם אזרחים שמסייעים במצבי חירום אזרחיים, כמו שריפות ואירוע אסון המוני למיניהם. יחד עם זה, בסדר, אנחנו מבינים שכרגע אנחנו עוסקים בחוק העיטורים הצה"לי.

היו"ר אברהם דיכטר:
כן, ממש ככה.

אריאל סיזל:
ובהזדמנות כדאי יהיה לתקן את חוק העיטורים של משטרת ישראל, ולמצוא שם את - - -

היו"ר אברהם דיכטר:
יכול להיות.

אריאל סיזל:
למצוא שם מענה הולם.

היו"ר אברהם דיכטר:
יכול להיות. זה ידון לדעתי בוועדת הפנים, לא פה.

איל בן ראובן (המחנה הציוני):
בקיצור, אני מציע, זה לא חד-משמעית בעניין הזה. זה עלה בפעם הקודמת – עצרנו את זה. עכשיו זה עלה עוד פעם, אנחנו עוד פעם עוצרים את זה ואני עוצר את זה.

היו"ר אברהם דיכטר:
תודה, אייל. אורן, בבקשה.

אורן אברהם:
הערה קצרה, שחשוב להגיע למערכה, שזה הבסיס שלנו. ברגע ששר הביטחון קבע, אז יש כמה דברים שהוא קובע. והשאלה פה: האם תנאים שקבע באישור הממשלה, שמחריגים את השר לבט"פ וכל זה, זה משנה את המשחק? כי שר הביטחון קובע, אז יש תקופה קובעת שאומרת: זו תקופת המערכה. יש תקופה מזכה, שמי ששרת מספר ימים בתוך התקופה הקובעת אז הוא זכאי לאות הזה. ויש את צורת האות. האם מרגע שזה נקבע, גם התחימה הזאת של התקופה הזאת והתקופה בתוך התקופה הזאת, וגם הצורה של האות, האם זה גורף לכולם, או שעכשיו כל אחד מתחיל - - -

מירי פרנקל-שור:
להבנתנו, כן. בכל זאת נראה שאנחנו - - -

אורן אברהם:
רק צריך לראות שהתנאים האלה לא כוללים את זה. ברגע שזה נקבע - - -

מירי פרנקל-שור:
- - - מיוחד בעורף וכו' וכו'. כן, זו הכוונה.

אורן אברהם:
אם זה ככה אז זה בסדר.

איל בן ראובן (המחנה הציוני):
זו הפריבילגיה של שר הביטחון.

היו"ר אברהם דיכטר:
כן. עוד מישהו רוצה להעיר? בבקשה.

בן ציון:
אני אומר שוב, לסעיף המוצע בנוגע להסדר על הגופים בבט"פ, אני לא מבין למה מפנים שוב לאישור הממשלה, אם שר הביטחון כבר קיבל את אישור הממשלה.
עידו בן יצחק:
אישור הממשלה הוא לגבי הזכאות, כפי שהיום שר הביטחון פונה לממשלה לקבל את האישור לגבי תנאי הזכאות לגבי כל הגופים שנמצאים היום אצלו. אז היום אנחנו משאירים אצלו את החיילים, והוא יפנה לממשלה לגבי החיילים. ולגבי השוטרים, שהיום השר לביטחון הפנים פונה, והסוהרים וכו' - - -
היו"ר אברהם דיכטר:
אבל גם ראש הממשלה פונה לממשלה.

מירי פרנקל-שור:
נכון. 

בן ציון:
אני שואל למה.

מירי פרנקל-שור:
- - - 

בן ציון:
הרי אמרנו שאנחנו מסכימים להסדר, ואין בעיה, נפריד, הכול בסדר. רק אמרנו: עד היום שר הביטחון הוא זה שהיה מתחיל את המהלך ומסיים את המהלך, לא כמו פה שהוא רק מתחיל. אז אני אומר רק שנעשה את זה שיחול באופן אוטומטי לגמרי. זאת אומרת, למה לפנות עוד פעם לאישור הממשלה, אם שר הביטחון לא פנה לקבל את אישור הממשלה?

עידו בן יצחק:
אבל כל הסוהרים מקבלים, כל השוטרים מקבלים אוטומטית?

בן ציון:
כל החיילים מקבלים?

עידו בן יצחק:
ואם השר לביטחון הפנים רוצה להגיד: רק מי ששירת שבוע ומעלה?

בן ציון:
אחלה.

עידו בן יצחק:
אז מישהו צריך להגיד את זה.

בן ציון:
אבל מופיע בנוסח: בתנאים שיקבע?

עידו בן יצחק:
בתנאים שיקבע באישור הממשלה. כפי - - -

דרור גרנית:
לכן צריך את הוועדה המשותפת של כולם, כדי שתהיה הסתכלות רוחבית על כל אותה מערכה - - -

ישי יודקביץ:
אדוני היושב-ראש, יש חקיקה, אתן לך דוגמה, לסעיף 5א ו-5ב לחוק שירות הציבור (הגבלות לאחר פרישה), ששם יש קביעה של תפקידים ספציפיים, שהגבלות חוק שירות הציבור, חוק הצינון המפורסם, יחולו לגביהן. ושם כל משרד שהוטלה עליו ההגבלה הנוספת הזאת, של רשויות אכיפה ומשטרה, דברים כאלה, כל שר קובע לעצמו. 
זאת אומרת, הריבוי של תקנות או ריבוי של צווים על אירוע אחד, זה לא דבר חדשני. כל משרד יודע לעצמו מי בעלי התפקידים שצריך להטיל עליהם הגבלות מסוימות, אז כל משרד מתקין תקנות באישור ועדת העבודה והרווחה. זאת אומרת, הריבוי של תקנות, שיהיה תקנות של ראה"מ, תקנות של בט"פ ותקנות של ביטחון, אני לא מתרגש מזה.

בן ציון:
כן, אבל זה לא תקנות, וגם היום שר הביטחון לא עושה את זה בתקנות.

ישי יודקביץ:
שר הביטחון עושה את זה היום בתקנות: תקנות "צוק איתן" ותקנות – אני לא מבין - - -

מירי פרנקל-שור:
אני ממש - - - נתנו לשר לביטחון הפנים אותו מעמד כמו לשר הביטחון.

קריאה:
שר הביטחון קובע ואז - - -

איל בן ראובן (המחנה הציוני):
שר הביטחון מוציא לדרך.

קריאה:
לא, הוא מוציא לדרך. הוא מחולל את - - -

איל בן ראובן (המחנה הציוני):
הוא מחולל את האירוע. הוא שר המערכה, חברים.

היו"ר אברהם דיכטר:
כן, דרור. עוד הערות. יש עוד משהו לקרוא, עידו?

עידו בן יצחק:
	ביצוע ותקנות
	10.
	השר ממונה על ביצוע חוק זה והוא רשאי להתקין תקנות בכל הנוגע לביצועו.


היו"ר אברהם דיכטר:
אנחנו מעלים להצבעה את הצעת החוק הוקרה למשתתפים אזרחיים במערכות ישראל, תשע"ז-2017, כהכנה לקריאה ראשונה בכנסת. מי בעד הנוסח שקרא עידו? ירים את ידו. שלושה. מי נגד? מי נמנע?

הצבעה

בעד הצעת החוק – פה אחד
הצעת חוק הוקרה למשתתפים אזרחיים במערכות ישראל, התשע"ו-2016 נתקבלה.

היו"ר אברהם דיכטר:

אושרה פה אחד. ההצעה אושרה בוועדה ועולה לקריאה ראשונה בכנסת.

תודה רבה. הישיבה נעולה.

הישיבה ננעלה בשעה 13:43.

